ເກີດອັກຄີໄພ ຮ້າຍແຮງ ທີ່ວັດພຸດທາຣາມ ເມືອງ Fort Smith ລັດ Arkansas
ໃນຕອນໃກ້ທ່ຽງຄືນ ຂອງວັນພຸດ ທີ່ 4 ເດືອນມີນາ ໄດ້ເກີດອັກຄີໄພ ຮ້າຍແຮງ ຢູ່ທີ່ ວັດພຸດດາຣາມ ເມືອງ Fort Smith ເຮັດໃຫ້ພະສົງອົງນຶ່ງ ມໍລະນະພາບ.
ທ່ານຜູ້ຟັງທີ່ເຄົາລົບ ລາຍການຊີວິດລາວ ປະຈຳວັນພະຫັດມື້ນີ້ ຈະນຳພາທ່ານຟັງການສຳພາດ ທ່ານຄຳຜ່ານ ເພັງສຸວັນນະວົງ ຮອງປະທານວັດພຸດທາຣາມ ທີ່ເມືອງ Fort Smith ລັດ Arkan- sas ໃນຕອນທ່ຽງຄືນ ວັນພຸດ ທີ່ 4 ເດືອນມີນາ ທີ່ຜ່ານມານີ້ ໄດ້ ເກີດອັກຄີໄພ ເຮັດໃຫ້ສາລາໂຮງທຳບ່ອນປະກອບພິທີ່ທາງສາ ສະໜາ ໄດ້ຮັບຄວາມເສຍຫາຍຢ່າງໜັກ ອັນເປັນສາເຫດຂອງ ການມໍລະນະພາບພະພິຂຸສົງອາຈານສຸພັນ ຈັນທະສາໂລ ອິນທະ ລັງສິນ ອາຍຸ 68 ປີ ທີ່ບວດມາໄດ້ 15 ພັນສາ ຄວາມເປັນມາຂອງ ການສ້າງວັດ ແລະກໍ່ຕັ້ງປະຊາຄົມລາວ-ອາເມຣິກັນ ຢູ່ໃນຂົງເຂດ ແຫ່ງນີ້ເປັນຢ່າງໃດນັ້ນ ກິ່ງສະວັນ ຈະນຳເລື້ອງນີ້ມາສະເໜີທ່ານ ໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ລາຍການຊີວິດຊາວລາວມື້ນີ້ ຈະນຳພາທ່ານໄປຖາມຂ່າວ ພີ່ນ້ອງເຊື້ອຊາດລາວ-ອາເມຣິກັນ ຢູ່ທີ່ເມືອງ Fort Smith ລັດ Arkansas ຕັ້ງຢູ່ພາກກາງ ຕອນໃຕ້ຂອງ ສະຫະລັດ ໃນຕອນທ່ຽງຄືນວັນວັດພຸດ ທີ່ 4 ເດືອນມີນາ ທີ່ຜ່ານມານີ້ ໄດ້ເກີດໄຟໄໝ້ຫໍແຈກຢູ່ ວັດພຸດທາຣາມ ເຫດການດັ່ງກ່າວ ໄດ້ສ້າງຄວາມເສຍຫາຍກວ່າ ສອງແສນໂດລາ ພ້ອມດ້ວຍພະພິຂຸສົງອົງນື່ງໄດ້ເຖິງແກ່ມໍລະນະພາບ ວັດລາວພຸດທາຣາມ ແມ່ນວັດນຶ່ງໃນຈຳນວນຮ້ອຍກວ່າວັດສາສະ ໜາພຸດ ຂອງປະຊາຄົມລາວ-ອາເມຣິກັນ ຢູ່ໃນສະຫະລັດ ຊືຶ່ງເປັນ ວັດເກົ່າແກ່ແຫ່ງນຶ່ງ ແລະເປັນວັດໃຫຍ່ໃນຈຳນວນສີ່ວັດໃນເຂດ ເມືອງ Fort Smith ລັດ Arkansas ຂົງເຂດແຫ່ງນີ້ເປັນທີ່ຕັ້ງຂອງ ປະຊາຄົມອົບພະຍົບລາວ ຫລັງຈາກປີ 1975 ປັດຈຸບັນນີ້ມີປະຊາ ກອນລາວ-ອາຣິກັນ ຢູ່ປະມານ ສິບກວ່າພັນຄົນ ສ່ວນໃຫຍ່ພາກັນ ປະກອບວິຊາອາຊີບ ຢູ່ໂຮງງານປາດຊີ້ນໄກ່ ຈຳນວນນຶ່ງມີຟາມໄກ່ ເປັນຂອງຕົນເອງ ແລະນອກນັ້ນປະກອບອາຊີບອຶ່ນໆ ບ່ອນໃດ ເປັນທີ່ຕັ້ງປະຊາຄົມລາວບ່ອນນັ້ນກໍແມ່ນຈະມີ ວັດພຸດທະສາສະ ໜາເປັນທີ່ພັກພິງໃຈຂອງຊາວລາວຢູ່ໃນ ສະຫະລັດ ແລະ ຢູ່ທົ່ວໂລກ ຕັ້ງເປັນບ່ອນປະ ກອບພິທີທາງສາສະໜາ ແລະສູນກາງເຕົ້າໂຮມ ແລະຈັດງານສຳຄັນຂອງສັງຄົມ ຢູ່ໃນສະຫະລັດ ໃນແຕ່ລະປີ ວັດວາອາຮາມ ໂບດ ຫລືວິຫານ ບໍ່ວ່າຈະເປັນສາສະໜາ ໃດໆກໍຕາມ ຈະຫລີກລ່ຽງຈາກໄພພິບັດບໍ່ໄດ້ ເຊັນວ່າ ເກີີດແຜ່ນດິນໄຫວ ນ້ຳຖ້ວມ ຖືກ ລົມຫົວກຸດພັດທຳລາຍ ແລະເກີດອັກຄີໄພ ເຫລົ່ານີ້ເປັນຕົ້ນ ຢູ່ໃນພື້ນທີ່ ວັດລາວພຸດທາ ຣາມ ດັ່ງກ່າວນີ້ ປະກອບມີຫໍແຈກ ສີມ ແລະຫໍກອງ ຜ່ານມາ ຈຸດບ່ອນປຸກສ້າງຫໍແຈກ ບ່ອນປະກອບພິທີທາງສາສະໜາດັ່ງກ່າວນີ້ ໄດ້ປະສົບກັບໄພພິບັດເຖິງສາມຄັ້ງແລ້ວ ເຊັນວ່າ ຖືກລົມຫົວກຸດພັດທຳລາຍໃນປີ 1996 ຕໍ່ມາໄດ້ເກີດໄຟໄໝ້ໃນປີ 1997 ແລະ ເທຶ່ອສຸດທ້າຍນີ້ໄດ້ເກີດອັກຄິີໄພອີກເປັນຄັ້ງທີສອງ ໃນວັນພຸດ ທີ 4 ເດືອນມີນາ ທີ່ຜ່ານ ມາແລະເຮັດໃຫ້ພະພິຂຸສົງອົງນຶ່ງໄດ້ເຖິງແກ່ມໍລະນະພາບ ພະພິຂຸສົງອົງດັ່ງກ່າວມີຊື່ວ່າ ອາຈານສຸພັນ ຈັນທະສາໂລ (ອິນທະລັງສິນ) ເກີດເມຶ່ອວັນທີ່ 5 ເມສາ ປີ 1946 ທີ່ບ້ານເຊ ຕາແສງໜອງຈັນ ເມືອງຈຳພອນ ແຂວງສະຫວັນນະເຂດ ທ່ານແມ່ນອະດີດນາຍຈ່າເອກ ທະຫານໝໍ ແຫ່ງອະດີດພະ ລາດຊະອານາຈັກລາວ ໃນປາງສົງຄາມທ່ານໄດ້ປະຕິບັດ ງານສູ້ລົບຢູ່ແນວໜ້າທີ່ເມືອງນຳ້ບາກ ແຂວງຫລວງພະບາງ ໃນປີ 1967 ທ່ານໄດ້ຖືກຄະນະແນວລາວຮັກຊາດ ຈັບເປັນ ຊະເລີຍເສິກ ແລະໄດ້ກັກຂັງໄວ້ເປັນເວລາ ກວ່າ 10 ປີ ໃນ ຂະນະທີ່ຢູ່ພາຍໃຕ້ການຄວບຄຸມຂອງ ຄະນະແນວລາວຮັກ ຊາດນັ້ນ ທ່ານໄດ້ຊ່ວຍປິ່ນປົວ ທະຫານແນວລາວ ຫລັງຈາກສົງຄາມໄດ້ສິ້ນສຸດລົງໃນ ປີ 1975 ທ່ານສຸພັນ ໄດ້ຖືກປົດປ່ອຍຄືນເມື່ອຫາຄອບຄົວ ແລະຕໍ່ມາໄດ້ເດີນທາງເຂົ້າ ມາຢູ່ສະຫະລັດ ໃນປີ 1986 ທ່ານມີພັນລະຍາ ແລະລູກສີ່ຄົນ ໃນປີ 2000 ທ່ານໄດ້ ຕັດສິນໃຈເຂົ້າບວດເປັນພະພິຂຸສົງ ຢູ່ທີ່ວັດພຸດທາຣາມ ເມືອງ Fort Smith ລັດ Ar- kansa ອັນເປັນເວລາທັງໝົດ 15 ພັນສາ ແລະໄດ້ເຖິງແກ່ມໍລະນະພາບ ໃນວັນພຸດ ທີ 4 ເດືອນກຸມພາ ຍ້ອນ ອັກຄີໄພ ທ່ານຄຳຜ່ານ ເພັງສຸວັນນະວົງ ຮອງປະທານ ວັດພຸດທະຣາມ ໄດ້ໃຫ້ສຳພາດກັບ ວີໂອເອ ກ່ຽວກັບຊີວິດຄວາມເປັນມາຂອງທ່ານ ແລະບັນຍາກາດສິ່ງແວດລ້ອມ ຂອງປະຊາຄົມລາວ ທີ່ເມືອງ Fort Smith ດັ່ງນີ້ : ທ່ານຄຳຜ່ານ ໄດ້ເລົ່າຄວາມເປັນມາເບື້ອງຕົ້ນຂອງການສ້າງ ວັດລາວພຸດທາຣາມ ດັ່ງນີ້ : ກ່ຽວກັບເຫດອັກຄີໄພນັ້ນ ທ່ານຄຳຜ່ານ ບໍ່ສາມາດບອກສາເຫດໄດ້ຢ່າງເປັນທາງການ ເນື່ອງຈາກວ່າ ປັດຈຸບັນນີ້ຍັງຢູ່ພາຍໃຕ້ການສືບສວນ ຂອງເຈົ້າໜ້າທີ່ລັດ ແລະບໍລິສັດ ປະກັນໄພ ອ້າງອີງຕາມການສຳພາດ ແລະຄຳໃຫ້ການຂອງບັນດາສະມາຊິກວັດພຸດ ທາຣາມ ແລະຜູ້ເຫັນເຫດການແມ່ນວ່າ ໃນຄຳ່ຄືນຂອງວັນພຸດທີ 4 ເດືອນມີນາ ທີ່ຜ່ານ ມານີ້ໄດ້ເກີດ ມີຝົນຕົກເປັນນ້ຳກ້ອນ ຫລື sleet ຊຶ່ງເປັນເມັດນ້ຳກ້ອນນ້ອຍໆ ປະກອບ ດ້ວຍອາກາດໜາວຈັດ ເຮັດໃຫ້ການໄປມາຫາສູ່ກັນລຳບາກ ຊຶ່ງຕາມປົກກະຕິແລ້ວ ຢູ່ ວັດພຸດທາຣາມ ແຫ່ງນີ້ມັກຈະມີສະມາຊິກຈຳນວນນຶ່ງມາເຕົ້າໂຮມຫລີ້ນກິລາຢູ່ທີ່ວັດ ແຕ່ວ່າຄ່ຳຄືນນີ້ ມີແຕ່ອາຈານສຸພັນ ຈັນທະສາໂລ ອິນທະລັງສິນ ອົງດຽວທີ່ນອນຢູ່ ສາ ລາໂຮງທຳ ອັກຄີໄພ ໄດ້ເກີດຂື້ນປະມານ 11 ໂມງກາງຄືນ ຊາວບ້ານຄົນນຶ່ງທີ່ຢູ່ໃກ້ໄດ້ ເຫັນໄຟໄໝ້ ແລ້ວຮ້ອງລົດດັບເພີງມາມອດ ແຕ່ກວ່າ ລົດດັບເພີງມາເຖິງບ່ອນເກີດເຫດ ໄຟໄດ້ໄໝ້ສາລາຫໍແຈກ ເກືອບທັງໝົດແລ້ວ ແລະບໍ່ສາມາດຄວບຄຸມອັກຄີໄພໄວ້ໄດ້ ທ່ານຄຳຜ່ານ ໄດ້ເລົ່າເຫດການຕອນນີ້ວ່າ : ອັກຄີໄພຄັ້ງນີ້ ທີ່ໄດ້ສ້າງຄວາມເສຍຫາຍແກ່ ຊັບສົມບັດຂອງວັດ ແລະເອົາພະພິຂຸສົງນຶ່ງອົງໄປນັ້ນ ໄດ້ນຳຄວາມເສົ້າສະຫລົດໃຈມາສູ່ ປະຊາຄົມລາວ-ອາເມຣິກັນ ທີ່ຢູ່ໃກ້ ແລະໄກ ພິທີຊາປະນາກິດສົບ ອາຈານ ສຸພັນ ຈັນທະສາໂລ ອິນທະລັງສິນ ຈະຈັດຂື້ນໃນເວລາ 1:00 ໂມງ ວັນເສົາ ທີ່ 4 ເດືອນເມສາ ທີ່ຈະມາເຖິງນີ້ ຢູ່ທີ່ ສະໂມສອນສະມາຄົມຊາວພຸດ ເມືອງ Ft Smith ທີ່ ລັດ Arkansas ຄະນະເຈົ້າໜ້າທີ່ ວີໂອເອ ພາກພາສາລາວ ພ້ອມດ້ວຍບັນດາ ຊາວພຸດ ຜູ້ມີຄວາມເຫລື້ອມໃສຕໍ່ພຸດສາສະໜາ ຂໍສະແດງຄວາມ ເສົ້າສະຫລົດໃຈ ມາຍັງຄອບຄົວ ພະອາຈານສຸພັນ ຈັນທະສາໂລ ອິນທະລັງສິນ ກໍຄືຄະນະກໍາມະການວັດ ພຸດທາຣາມ ແລະປະຊາ ຄົມລາວ-ອາເມຣິກັນ ເຂດເມືອງ Fort Smith ໃນຄັ້ງນີ້ດ້ວຍ ພ້ອມ ນີ້ຂໍວິ້ງວອນໃຫ້ດວງວິນຍານ ຂອງ ພະອາຈານສຸພັນ ຈັນທະສາໂລ ອິນທະລັງສິນ ຈົ່ງໄປສູ່ຂະຕິພົບດ້ວຍເຖີດ ທ່ານຜູ້ໃດມີສັດທາ ຢາກກິນທານນຳ ອາຈານສຸພັນ ຈັນທະສາໂລ ອິນທະທັງສິນ ແລະ ໂມທະນາ ບຸຣະນະສ້ອມແປງ ວັດພຸດທາຣາມ ກະລຸນາສົ່ງປັດໄຈແລະຕິດຕໍ່ໄດ້ດັ່ງຕໍ່ລົງ ໄປນີ້ : Lao Buddhist Association Activity Center 3317 North 23rd Street Fort Smith, Arkansas 72904